Video Accident cumplit filmat de camere, lângă o biserică din Timiş. Şoferul vinovat a scăpat fără nicio zgârietură
Accident violent filmat de camerele de supraveghere, într-o localitate din Timiș. O şoferiţă a fost rănită grav, după ce autoturismul în care se afla a fost izbit de o altă maşină, condusă de un bărbat.
- Președintele Iranului Ebrahim Raisi, ucis în accidentul de elicopter, anunță televiziunea de stat
În urma impactului extrem de violent, cele două autoturisme au ajuns pe spaţiul verde din apropierea unei biserici. La faţa locului au ajuns de urgenţă echipajele de salvare, care au transportat-o la spital pe femeia rănită.
Şoferul care ar fi provocat accidentul a scăpat fără nicio zgârietură
Cei doi conductori auto au fost testaţi cu etilotestul, iar rezulatatele au fost negative.
"Un bărbat în vârstă de 47 de ani a condus un autoturism pe DJ 693 dinspre localitatea Iecea Mică spre Cărpiniș, iar la un moment dat ar fi intrat în coliziune cu un autoturism condus de către o femeie în vârstă de 46 de ani. În urma impactului a rezultat o victimă, respectiv femeia în vârstă de 46 de ani, care a fost transportată la spital în vederea acordării de îngrijiri medicale. Ambii șoferi au fost testați cu aparatul etilotest, rezultatele fiind negative", a transmis IPJ Timiş.
Poliţiştii continuă cercetările în cadrul unui dosar penal întocmit sub aspectul săvârșirii infracțiunii de vătămare corporală din culpă.